  Майя Бывальцева Гракысь ёрос эмъяськонние интыысь интые нуллымон рентен-аппарат вуиз. Сое тазалыкез утён удысысь первичной звеноез выльдонъя федерал программая басьтӥзы. Со сярысь Удмуртиысь тазалыкез утёнъя министерстволэн пресс-службаез ивортӥз. Выль тӥрлыклы нимысьтыз висъет кулэ ӧвӧл. Со кыллись висисьёслы но рентген лэсьтыны луонлык сётэ. Та рентген-аппарат эмъяськоннимылы туж кулэ вал. Али ужась рентген вуж ни, та ар пумозь со но воштэмын луоз. Та дыре ми араз 8 сюрс пала эскеронъёс ортчытӥськом Алексей Петров, Гракысь ёрос эмъяськоннилэн валтӥсь эмчиез2021-тӥ арын «Модернизация первичного звена здравоохранения» программая элькунэ 47 огмет (единица) тӥрлык басьтозы – рентген-аппаратъёс, флюорографъёс но маммографъёс. Озьы ик программая Вотка ёросысь фельдшер-акушер пункт, Дэри ёросын кык амбулаториос, Воткаын бадӟымъёслы поликлинка но Можгаын нылпиослы поликлиника пуктыны чакламын. Программаез быдэстыны 2021-тӥ арын федерал но элькун коньдэтъёсысь 1 миллиард 100 миллион манет висъялозы. Тодэ вайытом, азьвылгес ӟечлэсьтон программая Удмуртиысь нылпиослы элькун эмъюртэ эпилепсиен но ЛОР висёнъёсын курадӟись пиналъёсты йӧнатыны 3 миллион манет тыр ужан тӥрлык басьтӥзы.  Тегъёс: Тазалык Удмуртия тазалыкезутён Грак  